Bergsdalen
Store norske leksikon,Geografi,Norges geografi,Vestland,Vaksdal
Bergsdalen er en dal i Vaksdal kommune, Vestland, fra Dale sørøstover til Hamlagrøosen; 69 innbyggere (2017). Fra Hamlagrøosen strekker Hamlagrøvatnet (588–560 meter over havet) seg mot nordøst i Voss og mot sørøst i Kvam kommuner. Gårdsbebyggelsen i dalen strekker seg opp til cirka 535 meter over havet.
Gjennom Bergsdalen gikk tidligere hovedveisambandet mellom Bergen og Voss; nå er veien gjennom Bergsdalen fylkesvei 314. Det er betydelig hyttebebyggelse og vinterturisme ved Hamlagrøvatnet.Mellom Hamlagrøvatnet og Dale ligger Dale kraftverk, Fosse kraftverk og Kaldestad kraftverk, som alle nytter fallet i Bergsdalselva mellom Hamlagrøvatnet og Dale. Samlet maskininstallasjon i disse tre verkene er 199 megawatt (MW) og midlere årsproduksjon 1034 gigawatt timer (GWh). Kart  Les mer i Store norske leksikon Vaksdal Bergsdalsvassdraget